ગુજરાત રાજયના મુખ્યમંત્રી પદનું બીજી વખત સુકાન સંભાળ્યા બાદ પ્રથમ વખત રાજકોટ આવી રહેલા વિજયભાઇ રૂપાણીનું સન્માન કરવા સમગ્ર રાજકોટ જાણે થનગની રહ્યું હોય એવો ઉત્સાહનો માહોલ સર્જાયો છે. તા. ૩૧-૧ર ને રવિવારના રોજ સાંજે ૬.૩૦ કલાકે સત્યમ પાર્ટી પ્લોટ, નાના મવા રોડ ખાતે શહેરના વિવિધ એસાસીએશનનો, શહેરની સેવા સંસ્થાઓ તેમજ શહેરમાં અલગ અલગ ક્ષેત્રના સમાજના આગેવાનોની ઉ૫સ્થિતિમાં જાજરમાન અભિવાદનના કાર્યક્રમનું આયોજન શહેર નાગરીક અભિવાદન સમીતી દ્વારા કરવામાં આવ્યું છે.